Benedikt Doll

**Benedikt Doll** (* 24. März 1990 in Titisee-Neustadt) is en ehmalger düütsch Biathlet. He hett bi de Weltmeesterschapen 2017 in Hochfilzen in’n Sprint wunnen un wunn in de Verfolgung un mit de Staffel bi de Olympisch Winterspelen 2018 in Pyeongchang jewiels de Bronzemedaille. 

## Sportlich Loopbahn

### Anfänge
Benedikt Doll, Söhn vun den Loopsportler Charly Doll, startet för de *Ski-Zunft Breitnau*. In Ruhpolding nehm he an de Biathlon-Juniorenweltmeesterschapen 2008 deel un wunn dor mit de Staffel de Goldmedaille. Een Johr later in Canmore wunn he weer mit de Staffel an de Siet vun Erik Lesser, Simon Schempp un Florian Graf mit de Goldmedaille. De darte Staffelgoldmedaille reck he bi de Junioren-WM 2010 in Torsby. Ditmal weern sien Staffelkollegen Tom Barth, Johannes Kühn und Manuel Müller. Ok 2011 gelung hüm dat nochmal in Nové Město gemeensam mit Steffen Bartscher, Kühn un Barth. Dorto keem in dat Eenzelrennen de Sülvermedaille achter Simon Desthieux.  

### Eerst Weltcupinsatz (Saison 2011/12 un Saison 2012/13)
In Osrblie leep he 2012 sien eerst vullständig Europameesterschapen bi de Utwussen, wunn aber kien Medaille. Dör sien goot Ergevnisse in‘n IBU-Cup kunn he sück buterdem den Gesamtsieg vun de Saison sekern. Ok de Verfolgungs- un Sprintwertung kunn Doll up sien Naam schrieven. To dat Saisonfinale keem Doll in Chanty-Mansijsk to sien eerste Insätze in den Biathlon-Weltcup. As 32. vun den Sprint un Platz 28 in de Verfolgung wunn he glieks Weltcuppunkte un reck in de Gesamtwertung vun de Saison nah veer Rennen, in de he immer in de Punktwertung keem, Platz 83.

In de Saison 2012/13 is he weer överweegend in’n IBU-Cup antreeden un hett sück dor den darten Platz in de Grsamtwertung sekert. Bi sien Saisonhööchtpunkt wunn he bi de Biathlon-Europameesterschapen in Bansko achter Vetle Sjåstad Christiansen Sülver in’n Sprint un den Titel in dat Verfolgungsrennen. Dat geev aber ok weer Insätze in den Biathlon-Weltcup un he reck dorbi sogor eenmal Platz 6 in’t Eenzel. In de Weltcup-Gesamtwertung keem he up Platz 66.

### Sieg in‘n IBU-Cup (Saison 2013/14)
Ok de Saison 2013/14 verbroch he överweegend in’n IBU-Cup]. Bi de tweet Statschoon vun den IBU-Cup kunn Doll to’n eersten Mal en Rennen in disse Reeg winnen. In Beitostølen kunn he sowohl dat Eenzel as ok den Sprint up sien Naam schrieven. In de Gesamtwertung vun de Saison keem he up den darten Platz. Bi de Biathlon-Europameesterschapen 2014 in Nové Město wunn he todem de Sülvermedaille in dat Eenzelrennen.

Nah de Europameesterschapen is he, as in de Johren tovör, weer in den Weltcup antreeden. In Kontiolahti kunn he mit Platz 7 un Platz 9 twee Top-Ten-Plätze recken un keem in de Gesamtwertung vun den Weltcup up Rang 50.

### Eerste Weltmeesterschapen (Saison 2014/15)
De Saison 2014/15 fung för hüm weer in den IBU-Cup an, ditmal kunn he aber all to’n Johreswessel in de EWeltcup antreeden. Ditmal reck he all 4 Plätze ünner de best Teihn bit to de [Biathlon-Weltmeesterschapen 2015|Weltmeesterschapen 2015]] in Kontiolahti. Dor keem he mit Platz 10 in’n Sprint ok weer ünner de best teihn Athleten.  Bi dat Saisonfinale in Chanty-Mansijsk gelung hüm mit den darten Platz in’n Sprint eerstmalig en Podiumsplatzeeren. Twee Daag later keem he in de Verfolgung achter den Kanadier Nathan Smith up den tweeten Platz. Insgesamt reck Doll den 21. Platz in de Gesamtwertung un in de Sprintwertung reck he sogor Rang 11. 

### Eerste WM-Medaille (Saison 2015/16)
De Saison 2015/16 weer för Doll de eerste Saison, in de he blots in’n Weltcup antreeden is. De leep allerdings schlecht an mit Platz 46 in dat Eenzel-Rennen in Östersund. In’n Sprint keem he denn aber up Platz 5 un in de ansluutend Verfolgung up Platz 6. Sien best Eenzelplatzeeren in’n Weltcup weer de Platz 2 in’n Massenstart vun Canmore, wat hüm in de Gesamtwertung vun den Massenstart-Weltcup Platz 7 inbroch. De glieker Platzeeren harr he ok in’n Sprint-Weltcup un in’n Gesamtweltcup keem he up den 8. Platz.

Saisonhööchtpunkt weern de Weltmeesterschapen in Oslo. Eenzelmedaillen hett he dor nich haalt, aber tosommen mit Erik Lesser, Arnd Peiffer un Simon Schempp wunn he mit de düütsch Staffel de Sülvermedaille.  

### Weltmeester in‘n Sprint (Saison 2016/17)
Ok in de nee Saison fung Doll ähnlich mau an, as in dat Johr dorvör. In’n Sprint in Östersund reck he aber den 4. Platz. De Leistungen vun dat Vörjohr reck he insgesamt nich un reck Platz 11 in de Gesamtwertung vun den Weltcup un Platz 7 in den Sprintweltcup. 
 
De Weltmeesterschapen funnen 2017 in Hochfilzen statt. Dor hett Doll dat schafft, in’n Sprint eerstmals all Schieven to drapen un ansluutend kunn he sück in dat Feernduell gegen den Norweger Johannes Thingnes Bø, de ok all drapen harr, mit  0,7 Sekunnen Vörsprung dörsetten. Dormit wunn he sien eersten Weltmeesterschapstitel un ok sien eerst Eenzelrennen in’n Weltcup. In de Verfolgung kunn he dissen Platz aber nich hollen un full nah 3 Scheetfehler up den 11. Platz torüch. 

### Eerste Olympisch Spelen (Saison 2017/18)
De Saison 2017/18 weer bestimmt vun de Olympisch Spelen in Pyeongchang. Bevör de Saison so richtig los gung is Doll bi de Düütsch Meesterschapen 2017 in Langdorf antreeden. Dor wunn he in’n Sprint sien eersten natschonalen Titel un bi de ansluutend Verfolgung de Bronzemedaille. Ansonsten leep de Saison schleepend an, in de eersten Rennen keem he nie ünner de best Teihn. In’n letzten Wettkamp vör den olympisch Spelen wurr he in’n Massenstart in Antholz Veert.

De Olympisch Spelen fungen för Doll mit en 6. Platz in’n Sprint an un he kunn sück in de ansluutend Verfolgung up den darten Platz, wobi hüm up de Afslussrunn de Sweed Sebastian Samuelsson noch de Sülvermedaille wegschnappen dee. Bi den Massenstart keem Doll up den 5. Platz un mit de Staffel hett he sück denn noch en Bronzemedaille haalt.

Nah de Olympisch Spelen reck Benedik Doll noch wiedere veer Top-Teihn-Plätze. In de Gesamtwertung vun den Weltcup keem he up Platz 9. Wegen sien goot Ergevnisse in’n Massenstart reck he in disse Wertung sogor den 3. Platz.  

### Platz 7 in’n Gesamtweltcup (Saison 2018/19)

De Saison 2018/19 fung ditmal in Pokljuka an. De Start in de Saison verleep för Doll ünnerscheedlich: Eenzel un Verfolgung leepen nich goot, in’n Sprint reck he aber Platz 5. Ok bi de denn folgend Weltcupstatschonen leep dat ähnlich, mal nich in de Punkteränge, aber ok woll Mal up dat Podium. 

Bi de Biathlon-Weltmeesterschapen 2019 wunn Doll in de Mixed-Staffel tosommen mit Denise Herrmann, Vanessa Hinz un Arnd Peiffer de Sülvermedaille. Ok in de Staffel vun de Mannlüüd an de Siet vun Arnd Peiffer, Roman Rees un Erik Lesser reck dat för de Sülvermedaille. In’n Sprint wurr he 11, in de Verfolgung 12, in‘t Eenzel 10. un in‘n Massenstart 8.. In de Gesamtwertung vun den Weltcup keem Doll up den söbenten Platz, in de Sprintwertung keem he up Platz 4 un in de Massenstartwertung up Platz 5. 

### Tweet Weltcupsieg (Saison 2019/20)
De Saison 2019/20 fung för Doll mit en 24. Platz in‘n Sprint un en 16. Platz in dat Eenzel in Östersund ahn vördere Platzeeren an. In Hochfikzen keem he tweemal ünner de best 20, um den in Annecy to’n darten Mal in sien Loopbahn en fehlerfreen Sprint schaaten un wunn sien tweet Weltcuprennen (vör Tarjei Bø un Quentin Fillon Maillet. Mit dree Fehlern in de Verfolgung kunn he dissen Platz aber nicht verteidigen un full up Rang 5 torüch. In Ruhpolding un Pokljuka keem he noch tweemal up dat Podium. Bi de Biathlon-Weltmeesterschapen 2020 reck he blots een Bronzemedaille mit de Staffel vun de Mannlüüd gemeensam mit Erik Lesser, Philipp Horn un Arnd Peiffer. Ahn sien schlecht Scheeten weer mehr mögelk ween. In de Gesamtweltcupwertung keem he up den 8. Platz, in’n Eenzelweltcup up Platz 7, Sprintweltcup Platz 8 un in den Massenstartweltcup up den 10. Platz.

### Kien Medaille (Saison 2020/21)
In disse Corona-Lockdown bedingt Saison 2020/21 keem Doll bi de eerste Statschoon in Kontiolahti, as meest immer bi hüm, nie ünner de best 20. Bi de tweet Statschoon, weer in Kontiolahti, leep dat wat beter mit Platz 8 in’n Sprint un Platz 5 in de Verfolgung. In Hochfilzen keem he in’n Massenstart noch mal up den veerten Platz. För Düütschland insgesamt leep dat bi de Biathlon-Weltmeesterschapen 2021 in Pokljuka ganz schlecht. För de Mannlüüd geev dat blots een Medaille. Doll sien best Eenzelergevnis weer Platz 8 in’n Massenstart. Ok in Staffeln geev dat för de düütsch Mannlüüd kien een Medaille.

## Privates
Doll leevt in Kirchzarten un studeert to Tiet Wertschapsingenieurwesen in Furtwangen. In’n Sömmer 2019 hett he heiraadt. Verscheeden Medien beteken hüm wegen sien Loopstil (loopstark, arbeit düchtig mit den Böverkörper) ok as *Keuler*.

## Böker
* Benedikt Doll, Charly Doll: *Doll‘s Schwarzwaldlust: Das sportliche Genießerkochbuch*. Doll2Eich, 2018, ISBN 978-3-00-060654-0

## Weblinks

* Benedikt Doll in de Datenbank vun de IBU
* Offizielle Website vun Benedikt Doll

## Enkeld Nahwiesen